hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy es hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մութ անցյալ ունեցող կադրերը վերադառնում են ՊՆ | Forrights.am
ՀՀ ԶՈՒ գլխավոր շտաբը աստիճանաբար համալրվում  է հին կադրերով: Պաշտպանության նախարարությունում տեսակետ է գերակայում, որ հին մասնագետները ափսոս են, և համակարգից այս կամ այն պատճառով ազատված անձինք վերադառնում են ոչ երևացող, ոչ վճռորոշ պաշտոնների:
Այսպես, օրերս ՀՀ ԶՈՒ գլխավոր շտաբ է վերադարձել կոռուպցիոն սկանդալի հետևանքով 2013 թվականին ՊՆ-ից հեռացած զինծառայողների սոցիալական  պաշտպանության  վարչության նախկին պետ Սուրեն Հարությունյանը:
Սուրեն Հարությունյանը պաշտպանության նախարարությունում հիշվել է որպես իր ստորաբաժանման հետ կապված մեծ սկանդալով։ 2013 թվականի սեպտեմբերի 10-ին ՀՀ ազգային անվտանգության ծառայության և ՊՆ վերահսկիչ-վերստուգիչ վարչությունը համատեղ օպերատիվ միջոցառում անցկացրեցին և  կաշառք ստանալու պահին ձերբակալեցին Սուրեն Հարությունյանի տեղակալ գնդապետ, սոցիալական պաշտպանության բաժնի պետ-հրամանատար Դավիթ Դավթյանին:
Ըստ ԱԱԾ հաղորդագրության, նա զինվորական ծառայության ընթացքում մահացած զինծառայողի  սոցիալապես անապահով վիճակում գտնվող ընտանիքին օրենքով սահմանված կարգով, անհատույց դրամական աջակցության տրամադրումն արագացնելու դիմաց,  զինվորի ծնողից  պահանջել և ստացել էր 400 հազար դրամից ավելի գումար։
Քրեական գործ հարուցվեց,  նախաքննության ընթացքում  այլ բացահայտումներ էլ եղան, սակայն դատապարտվեց միայն զինծառայողների սոցիալական  պաշտպանության  վարչության պետի տեղակալ Դավիթ Դավթյանը։ Նա պահանջեց արագացված դատաքննություն։ Նախաքննության մարմինը ամեն ինչ արեց նրա հանցանքը մեղմացնելու համար։
Նրան մեղադրեցին ոչ թե կաշառք ստանալու և պաշտոնեական դիրքի  չարաշահման համար, այլ խարդախության հոդվածով՝ «խաբեության կամ վստահությունը չարաշահելու եղանակով ուրիշի գույքի զգալի չափերով հափշտակությունը կամ ուրիշի գույքի նկատմամբ իրավունք ձեռք բերելը», որով առավելագույնը երկու տարվա ազատազրկում է սահմանված։
Մինչդեռ կաշառք ստանալու համար քրեական օրենսգրքով սահմանված ազատազրկման նվազագույն ժամկետը 5 տարին է։ Դատարանում Դավիթ Դավթյանըւ հայտարարեց, որ միայնակ է գործել։ Ոչ մեկի դեմ ցուցմունքն չգրեց։
Որպես մեղմացնող հանգամանքներ դատարանը հաշվի առավ այն, որ նա նախկինում դատված չի եղել, բնութագրվում է դրական, պարգևատրվել է ՀՀ պաշտպանության նախարարի կողմից տրված ՙ Որպես մեղմացնող հանգամանքներ դատարանը հաշվի առավ այն, որ նա նախկինում դատված չի եղել, բնութագրվում է դրական, պարգևատրվել է ՀՀ պաշտպանության նախարարի կողմից տրված ՙ որպես մեղմացնող հանգամանքներ դատարանը հաշվի առավ այն, որ նա նախկինում դատված չի եղել, բնութագրվում է դրական, պարգևատրվել է ՀՀ պաշտպանության նախարարի կողմից տրված ՀՀ «Զինված Ուժեր, 20 տարի» հոբելյանական մեդալով, «Անբասիր ծառայության համար>>  1-ին և երկրորդ և երրորդ աստիճանների մեդալներով, որ նա վատառողջ է:
Կալանավայրում նա անցկացրեց երկու տարի, իսկ այդ բաժնի պետը՝ Սուրեն Հարությունյանը, չոր դուրս եկավ ջրից: Ճիշտ է, երկու ամիս անց նրան ազատեցին ՊՆ-ից, ինչպես ասում են՝ «սեփական դիմումի համաձայն>>:
2013 թվականի նոյեմբերի 29-ին ՀՀ ՊՆ զինծառայողների սոցիալական պաշտպանու­թյան վարչության պետի պաշտոնում նշանակվեց 2-րդ դասի պետական խորհրդական Սերժ Առուշանյանը, որն էլ պաշտոնավարում է մինչ օրս:
Պաշտպանության  նախարարությունում լուրեր են տարածվում, որ Հարությունյանին վերադարձրել են ոչ երևացող հաստիքով, շատ ավելի բարձր պաշտոնի նշանակելու հեռանկարով: Ըստ որոշ գնահատականների, նրա համար նախապատրաստում են ԶՈՒ գլխավոր շտաբի տեղակալի աթոռը: Ի՞նչ են պաշտպանության նախարարությանը հին ու մութ կոռուպցիոն գործերում թաթախված անձինք, թերևս գիտի միայն նախարար Դավիթ Տոնոյանը: Մեր հարցին, թե ինչ պաշտոնի է նա վերադարձել, ՊՆ խոսնակ Արծրուն Հովհաննիսյանը կարճ պատասխանեց․ «որոշիչ պաշտոն չի, խորհրդատվական բնույթի պաշտոն է»։
Նախորդ նյութըՍուտ մատնության մեջ մեղադրվող զինվորը ճանաչվել է տուժող, փաստաբանը՝ տուժողի ներկայացուցիչ
Հաջորդ նյութըՀարկային օրենսգրքից հանվել է վիճահարույց դրույթը
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Ռազմական վերջին ագրեսիայի հետևանքով ծայրահեղ ծանր վիճակում գտնվող զինծառայող այլևս չկա․ՊՆ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Edit with Live CSS
Write CSS OR LESS and hit save. CTRL + SPACE for auto-complete.